stanford-oval/wikipedia huggingface dataset:
יושר דברי אמת
תוכן > דרך אמת

קונטרס שנדפס תחילה בנפרד בשם "דרך אמת", העוסק בפגם הברית ועצות להנצל מן התאווה.
תולדות פרסום הכתבים

שני המכתבים שמהווים את הבסיס לספר נדפסו לראשונה בחיי המחבר (ללא אזכור שמו), בספר "ליקוטים יקרים" בשנת תקנ"ב (1792), שלפי האמור בדף השער, כולל ”ליקוטים יקרים אשר השאירו אחריהם ברכה קדושים אשר בארץ המה ארבעה מטיבי לכת בדרכי ה' ובתורתו הקדושה אשר מפיהם אנו חיים”, והם: הבעל שם טוב, רבי דב בער ממזריטש, רבי מנחם מנדל מפרמישלן ורבי יחיאל מיכל מזלוטשוב. עם זאת, מלבד מה שכלול במכתבים הנ"ל, דברי התורה שבספר מיוחסים לרוב למגיד ממזריטש בלבד.
המסכימים היו: רבי ישכר בער מזלוטשוב רבי אברהם חיים מזלוטשוב, וכן רבי יוסף הוכגלרנטר שלא נמנה עם החסידים. במהדורה זו הושמטו קטעים מאגרותיו של רבי משולם פייביש, בהם הדרוש הארוך של רבי ישכר בער מזלוטשוב, וכן שמות הנמענים ותאריכי כתיבת האגרות.
במהדורה מאוחרת יותר, חסרת ציון מקום ושנת ההדפסה הוזכר לראשונה שמו של רבי משולם פייבוש כמחבר האיגרות. במהלך השנים הבאות הודפס "ליקוטים יקרים" עוד מספר פעמים, והחל מאמצע המאה ה-19 נדפסו גם האגרות בנפרד, תחת השם "דרך אמת" שניתן במהדורת טשרנוביץ תרי"א, ובעוד מספר הדפסות נוספות בוורשה.
השם "יושר דברי אמת" נקבע בשנת ה'תרי"א על ידי נין המחבר – רבי אהרן אריה הלר - שהתכונן להדפסה מחודשת, וקבע את השם על פי פתיחת האיגרת הראשונה. רבי אהרן אריה אף נטל הסכמות מאת רבי אהרן משה טויבש ורבי יוסף לנדא מיאסי. רבי אהרן אריה לא הצליח להדפיס את הספר, עקב סיבות כלכליות, וצאצא אחר – שמשון הלר מקולומיי - המשיך כעבור שנים רבות בניסיון ההדפסה; הוא אסף כתבי יד של המכתבים, קונטרסים שנדפסו וציטוטים שנדפסו בספרים אחרים, אותם מסר לרבי יחיאל הורוביץ מריישא כדי לערוך אותם לספר אחד. את ההדפסה מסר לחתנו עוזר הכהן פריד שהדפיסו בבית הדפוס של שמואל זנוויל כהנא במונקאץ' בשנת תרס"ה (1905), בהסכמתו של רבי צבי הירש שפירא ממונקאטש.
מאז הודפס הספר פעמים רבות במהדורות שונות, עם הערות והרחבות. הבולטות שבהן:
מהדורת ס.א. ספרי קודש, ירושלים תשל"ד, בעריכת על ידי רבי אברהם יצחק קאהן ־ האדמו"ר מתולדות אהרן שגם הוסיף הערות קלות
מהדורת מכון "סוד ישרים", ירושלים תשע"ו
מהדורת עוז והדר, ירושלים תשפ"א
תפוצה, הערכה והשפעה

לספר נודעה תיכף עם פרסומו השפעה רבה. כאחד מספרי החסידות המוכרים ביותר הוא מצוטט רבות בספרים המאוחרים לו, מהצדיקים הבולטים המצטטים אותו הם רבי אברהם דוד מבוטשאטש, ורבי צבי אלימלך שפירא מדינוב.
רבי שמעון מזליחוב אמר על הספר כי בעוד שהבעל שם טוב גילה את עיקר העבודה עבור נשמות גבוהות, בספר יושר דברי אמת נכתבה העבודה עבור היהודי הרגיל. רבי שמעון מזליחוב היה מזרז על הלימוד והשינון בספר, תוך שהוא מציין כי בספר "נתגלה אמת הכולל היסוד לכל הקדושה והעבודה", וכן "עיקרי יסודות החסידות והקדושה לכל באי עולם".
יש הטוענים, שחלק גדול מספר נפש החיים כוון כמענה אידאולוגי לספר יושר דברי אמת שהיה נפוץ בקונטרסים ובהעתקות, לאור קטעים רבים בספר הנראים כהסברתה של השיטה המתנגדית מבית מדרשו של הגאון מווילנא, בעיקרי המחלוקת עם תנועת החסידות באופן חופף להצגת ערכיה בספר יושר דברי אמת.
הערות שוליים

↑  יש הסבורים שנדפסה בשנת תק"ס בז'ולקייב, ואילו לפי אחרים בשנת תק"פ באוסטרהא.
↑  יש להיזהר מבלבול כאן, שכן השם "דרך אמת" ניתן עוד קודם לכן לקונטרס קטן אחר שלו העוסק בשמירת הברית, ונדפס פעמים רבות בנפרד עד ששולב במהדורה הכוללת משנת ה'תרס"ה.
↑  יושר דברי אמת <מהדורה חדשה> - אקדמות מילין, ירושלים תשע"ו, באתר אוצר החכמה.
↑  ראו: א.מ.כץ, "במסילה העולה בית א-ל", בתוך: קובץ תורני נחלת צבי, גליון ט"ו, בני ברק תשנ"ז, עמ' קל"ו–קמ"ג, באתר אוצר החכמה (צפייה חופשית – מותנית ברישום).
אדיר לוי

| --- | --- |
אדיר לוי, 2024
אדיר לוי, 2024
 לידה:  21 בספטמבר 1982 (בן 42) ד' בתשרי ה'תשמ"ג אילת, ישראל
 מקום לימודים:  האקדמיה למוסיקה ולמחול בירושלים
 עיסוק:  זמר, כותב שירים, מלחין, תמלילן, פסנתרן, מעבד, מפיק מוזיקלי, מרצה
 סוגה:  פופ, רוק, פולק, קלאסי, ג'אז
 כלי נגינה:  פסנתר, גיטרה
 חברת תקליטים:  Teleri Records
 פרסים והוקרה:  פרס אקו"ם, פרס אח"י למוזיקה
 https://www.adirlevy.co.il
אדיר לוי (נולד ב-21 בספטמבר 1982, ד' בתשרי ה'תשמ"ג) הוא מוזיקאי ויוצר ישראלי זוכה פרס אקו"ם.
לוי הוא מוזיקאי הפעיל במגוון עולמות מוזיקליים – מלחין יצירות קלאסיות-מודרניות להרכבים קאמריים ותזמורתיים; זמר-יוצר אשר כותב, מלחין ומבצע את שיריו ופסנתרן מיומן בעל שליטה במגוון סגנונות.
ביוגרפיה

אדיר לוי נולד ב-1982 באילת. בנם של ישראל לוי קצין בצי-הסוחר, ורימונה לוי, מורה ומנהלת בית הספר, ואחיהם של המוזיקאית והזמרת חן לוי ושירלי לוי.
המפגש הראשון של לוי עם המוזיקה היה בגיל 4, כשקיבל במתנה מאביו אורגנית קסיו קטנה, אותה רכש אביו במסעותיו הרבים ברחבי העולם כקצין בצי הסוחר. הוא החל לנגן בפסנתר מגיל 5, תחילה עם מורים פרטיים ובהמשך במסגרת הקונסרבטוריון באילת.
בשנות נעוריו הצטרף ללהקה האילתית, "059", אשר בין בוגריה נמנים האחים גת ואמיר דדון. שם לראשונה, החל להלחין ולכתוב שירים.
לפני גיוסו לצבא העלה בעיר הולדתו מופע יחיד, "היפהפייה נרדמת" שכולו מוזיקה מקורית אותה הלחין, כתב ועיבד, בהשתתפותם של כ–20 מוזיקאים צעירים מקומיים, אשר רבים מהם הפכו למוזיקאים מקצועיים.
לאחר שירותו הצבאי השלים את התואר הראשון במוזיקה רב תחומית במסלול יצירה וכן את התואר השני שלו בקומפוזיציה בהצטיינות יתרה באקדמיה למוסיקה ומחול ולמחול על שם רובין בירושלים.
בהמשך, השלים תואר נוסף בחינוך מוזיקלי ותעודת הוראה באקדמיה.
נשוי ואב לארבעה ומתגורר בשרון.[דרוש מקור]
פעילותו המוזיקלית

לוי פעיל כמלחין קונצרטנטי וכמעבד סימפוני, וכן כזמר-יוצר, מפיק ופסנתרן. במקביל, הוא משמש כמנהל אומנותי כיזם של אירועי תרבות ומוזיקה ברחבי הארץ; ועוסק גם בתחומי הוראת המוזיקה ובשיתופי פעולה עם מוסדות מוזיקליים, הקמת מגמות מוזיקה ובניית תוכניות הוראה.
לוי מלחין יצירות לתזמורות והרכבים קאמריים, ומשלב ביצירותיו השפעות ממזרח ומערב. יצירותיו הופיעו באלבומים 'יוצר יחידתי' (2015) ו'מוזיקה על ים ואדמה' (2019), המציגים את תפיסתו המוזיקלית הייחודית. בשאיפה לייצר חיבורים בין המוזיקה הקלאסית-מודרנית לעולם המזרח והפיוט, הלחין לוי את היצירה "אהבת עולמים" לתזמורת סימפונית ולפייטן. היצירה, שבוצעה על ידי התזמורת הסימפונית של רשות השידור ירושלים והפייטן הבינלאומי ליאור אלמליח, הושמעה בבכורה עולמית בפסטיבל הפיוט בירושלים.
בנוסף, הלחין לוי את היצירה "תהדיה ('רגיעה')" לאנסמבל למוזיקה ערבית קלאסית, שנכתבה במיוחד עבור האנסמבל של נגן העוּד הבינלאומי תייסיר אליאס.
יצירותיו ועיבודיו בוצעו בישראל ומחוצה לה, ביניהם בספטיבל "צלילים במדבר", בפסטיבל "חג המוזיקה הישראלית", ב"פסטיבל הפיוט", ב"פסטיבל העוד", ועוד; ובין היתר על ידי התזמורת הסימפונית ירושלים רשות השידור, סימפונט רעננה, תזמורת המהפכה, הסינפונייטה הישראלית באר שבע, אנסמבל מיתר, אנסמבל סולני ת"א ועוד.
יצירותיו יוצאות לאור במסגרת המכון למוסיקה ישראלית (IMI) ובמסגרת הוצאת איגוד הקומפוזיטורים בישראל (מל"י).
כזמר-יוצר לוי מלחין, כותב, שר ומפיק שירים מקוריים לאורך השנים. אלבומו "פוקח עיניים" שוחרר בשנת 2016 וזכה לתשומת לב תקשורתית ולביקורות משבחות. מתוך האלבום התפרסמו הסינגלים "לאהוב אותך יותר", "לבד", "פוקח עיניים", "מרחוק", "באוגוסט", ו"אולי הפעם".
הסינגל "פוקח עיניים" נכנס לפייליסט יום בגלגלצ והיה מועמד לשיר השנה במצעד הפזמונים העברי השנתי (ה'תש"ע–ה'תשע"ט).
במהלך ביקור האפיפיור בנדיקטוס השישה עשר בישראל בשנת 2009, הוזמן לוי להופיע בפניו באירוע רשמי. הופעתו כללה שיתוף פעולה מוזיקלי ייחודי עם הרב אלון גושן, והיא שילבה אלמנטים רוחניים ומוזיקליים שהציגו את החיבור בין תרבויות ודתות. עבור אירוע זה לוי הלחין מוזיקה מקורית שבוצעה בפני האפיופיור בטקס רשמי בנוכחתו.
בשנת 2018 נבחר להשתתף במחזור הראשון של "תוכנית סינתיסייזר", תוכנית האקסלרטור הראשונה מסוגה בישראל למוזיקאים, לצד 11 יוצרים נוספים ובולטים בעשייתם, מתוך עשרות מועמדים.
במסגרת תוכנית זו הוקלט וצולם לייב וידאו לשיר מקורי חדש, "אי אפשר לגעת", אשר נכתב, הולחן ועובד על ידי לוי להרכב של רית'ם סקשיין ובראס סקשיין.
פעילותו כמפיק ויזם אירועי תרבות ומנהל אמנותי

לוי הוביל שורה של יוזמות, הפקות וניהול אמנותי בפרויקטים מוזיקליים ותוכניות תרבות רחבות היקף.
בשנת 2013, בשיתוף פעולה עם הפייטן הבינלאומי ליאור אלמליח, הפיק מוזיקלית את פרויקט "קולות מן השמיים", סדרת מופעי קיץ שנערכו ברחבי הארץ ובקו אמנותי שמטרתו חיבור מזרח ומערב. במסגרת זו כתב עיבודים, ניגן על פסנתר, קלידים ואקורדיון בכ-70 שירים, שהוצגו על ידי אמנים מובילים. המופעים כללו שילובים ייחודיים של מוזיקה עכשווית עם פיוטים מסורתיים, בליווי הרכב נגנים מגוון שכלל כלי נשיפה, כינור, עוד ותופים.
בשנת 2010 יזם, הפיק וניהל אמנותית בשיתוף פעולה עם המלחינה והויולנית מאיה פליקסברודט את "פרויקט סינסתזיה", אירוע תרבותי ייחודי שהתקיים באולם המעבדה בירושלים ובשיתוף פעולה עם "תיאטרון הזירה" הניבולו של איש התיאטרון גיא בירן. האירוע חיבר בין מלחינים מתחום המוזיקה הקלאסית-עכשווית למבצעים מתחומי הג'אז והרוק, ויצר הרכבים מוזיקליים ייחודיים. במהלך הפרויקט נוצרו שבע יצירות מקוריות, שעבורן הופקו עבודות וידאו קליפים בידי במאים מובילים, אחת מהן היא יצירה מקורית שלוי עצמו הלחין עבור הזמרת רות דולורס-וייס, "בשורת רות".
בשנת 2011 היה אמון על ההפקה המוזיקלית, ייעוץ אמנותי וכתיבת עיבודים לקונצרט מיוחד עם ברי סחרוף ותזמורת סימפונט רעננה בשיתוף האופרה הישראלית ובניצוחו של פרופ' מיכאל וולפה. לפרויקט זה גם כתב עיבודים מקוריים לתזמורת אשר העניקו פרשנות תזמורתית חדשה לשיריו של סחרוף.
בשנת 2008 הפיק מוזיקלית את פרויקט "חם על הירח", מופע מיוחד של ברי סחרוף בליווי תזמורת סימפונית בת 80 נגנים שעלה כהפקת מקור עבור פסטיבל "צלילים במדבר" בניהולו האומנותי ובניצוחו של פרופ' מיכאל וולפה. המופע כלל עיבודים סימפוניים לשיריו של סחרוף, כלי רית'ם סקשן וכלים ערביים-קלאסיים.
בשנת 2007 יזם בשיתוף פעולה עם שותפו העסקי אליעד פרץ וניהל אומנותית את פסטיבל "וודסטוק אילת 2007", פסטיבל בן שלושה ימים שבו השתתפו 12 להקות מרחבי הארץ במופעי מחווה ללהקות רוק אגדיות, כמו "לד זפלין", "פינק פלויד" ו"רד הוט צ'ילי פפרס".
בשנת 2005 הפיק באילת מופע מחווה ללהקת פינק פלויד, בהשראת איחודה ההיסטורי במסגרת אירועי ה-Live8. ההפקה, בהובלת להקת "שליחי הבלוז", זכתה להצלחה גדולה והותירה חותם בזירת התרבות המקומית.
פעילותו בתחום ההוראה והחינוך

בשנים 2011–2018 הקים וניהל מגמות המוזיקה במרכז הארץ. במסגרת זו, בנה תוכנית לימודים רב-שנתית שהוכרה על ידי משרד החינוך, וככללה כ-40–60 תלמידים במחזור.[דרוש מקור] תחת ניהולו, פעלה המגמה עם צוות הוראה מגוון של שלושה עד שבעה מורים, ולימדה תחומים כגון תיאוריה מוזיקלית, אלתור, קומפוזיציה, עיבוד, ועבודה בהרכבים מוזיקליים.
בין השנים 2010–2012, ניהל והקים פרויקטים מוזיקליים בשיתוף "סלקום ווליום" והאקדמיה למוזיקה בירושלים בערים קריית מלאכי ובית שמש, במסגרתם ניתנה השכלה מוזיקלית גבוהה לנוער מוזיקלי שהתבלט בכישוריו וזאת באמצעות שיעורי כלי, תיאוריה, הרצאות וסדנאות.
בשנת 2010, הרצה באקדמיה למוזיקה ולמחול בירושלים ובפסטיבל "צלילים במדבר" בשדה בוקר, על פרויקט "סינסתזיה" וסוגיות מוזיקליות שנגזרו ממנו.
קומפוזיציות מקוריות > יצירות קלאסיות-מודרניות מובחרות

2007 "ילדותה"– לשני צ'לי. היצירה הולחנה עבור יצירת מחול מאת הכוריאוגרפית ליאת יפרח וזכתה במקום השני בתחרות הקומפוזיציה ע"ש חנה ידור-אבני.
2008 "מרחבים" – לדואו כלי הקשה.
2008 "שירו לה'" – למקהלה א-קפלה, טקסט: תהילים צ"ו.
2008 "תחריר ('שחרור')" – לזמרת, עוד ואלקטרוניקה.
2009 "כרומוס" – לרביעיית כלי קשת.
2010 "אהבת עולמים" – לתזמורת סימפונית ופייטן (מבוססת על הפיוט "דודי ירד לגנו"). היצירה הוזמנה על ידי חג המוזיקה הישראלית והולחנה עבור התזמורת הסימפונית רשות השידור ירושלים והפייטן ליאור אלמליח.
2010 "בשורת רות" – לזמרת, שני כינורות, צ'לו ועוד. היצירה הוזמנה על ידי "פרויקט סינסתזיה" והולחנה במיוחד עבור הזמרת רות דולורס-וייס.
2010 "תהדיה" – לאנסמבל למוזיקה ערבית קלאסית.
2017 "מטהמורפזה" – לחליל סולו.
2018 "קונצ'רטו לתזמורת אנדלוסית" – לתזמורת כלי קשת ונשיפה, עוד, קאנון, נאי וכלי הקשה. היצירה הוזמנה על ידי המנצח תום כהן ונכתבה במיוחד עבור תזמורת ירושלים מזרח-מערב.
2019 "מוזיקה על ים ואדמה" – לתזמורת כלי קשת. היצירה הוזמנה על ידי המנצח ברק טל כהן במיוחד עבור אנסמבל סולני תל אביב.
2022 "תמונות מאילת" – לפסנתר סולו.
עיבודים קאמריים וסימפוניים מובחרים

2006 "הלילה טוב לרקוד". שיר מהמחזמר "גבירתי הנאווה"– נכתב בהזמנת הסינפונייטה הישראלית ב"ש.
2006 "הקרב האחרון". מילים: חיים חפר, לחן: משה וילנסקי– נכתב בהזמנת הסינפונייטה הישראלית ב"ש לקונצרט מחווה לשושנה דאמרי.
2006 "ואיתך". מילים: אהוד מנור, לחן: מתי כספי– נכתב בהזמנת הסינפונייטה הישראלית ב"ש.
2007 "תמונה משפחתית". מילים: מיכל שליו, לחן: יאיר רוזנבלום. נכתב בהזמנת הסינפונייטה הישראלית ב"ש לקונצרט מחווה ליאיר רוזנבלום.
2008 "אורי". מילים: לאה גולדברג, לחן: אחינועם ניני. נכתב לתזמורת כלי הקשת של האקדמיה למוזיקה בירושלים.
2009 "לא, לא חבל". (בוצע במקור על ידי אידית פיאף)– נכתב בהזמנת הסינפונייטה הישראלית ב"ש לקונצרט מיוחד בנושא השנסונים הצרפתיים.
2010 "ישנן בנות". מילים: יורם טהרלב, לחן: יאיר רוזנבלום. נכתב בהזמנת הסינפונייטה הישראלית ב"ש לקונצרט מחווה ליאיר רוזנבלום.
2011 "At The Edge of The Map. מילים ולחן– אסף אבידן. נכתב בהזמנת האופרה הישראלית עבור קונצרט של אסף אבידן והמוג'וס בליווי סימפונט רעננה.
2011 "Sailors are We!". מילים ולחן– אסף אבידן. נכתב בהזמנת האופרה הישראלית עבור קונצרט של אסף אבידן והמוג'וס בליווי סימפונט רעננה.
2011 "בואי הביתה". מילים ולחן: ברי סחרוף. נכתב בהזמנת פסטיבל "צלילים במדבר" לפרויקט "חם על הירח" – ברי סחרוף בליווי תזמורת סימפונית.
2011 "ירעד ליבי". מילים: ר' ישראל נאג'רה, לחן: ממסורת יהודי בבל. נכתב בהזמנת פסטיבל "צלילים במדבר" לפרויקט "חם על הירח" – ברי סחרוף בליווי תזמורת סימפונית.
2011 "ככה זה". מילים ולחן: ברי סחרוף – נכתב בהזמנת פסטיבל "צלילים במדבר" לפרויקט "חם על הירח" – ברי סחרוף בליווי תזמורת סימפונית.
2012 "שער פתח דודי". מילים: ר' אבן-גבירול, לחן: ברי סחרוף. נכתב בהזמנת האופרה הישראלית במסגרת עבור קונצרט של ברי סחרוף בליווי סימפונט רעננה.
2014 "יכול להיות שזה נגמר". מילים: יהונתן גפן, לחן: שם טוב לוי. נכתב בהזמנת תזמורת המהפכה עבור פרויקט משותף של יהונתן גפן עם תזמורת. סולנית: סיון טלמור.
2014 "לוקח ת'זמן". מילים: יהונתן גפן, לחן: יצחק קלפטר. נכתב בהזמנת תזמורת המהפכה עבור פרויקט משותף של יהונתן גפן עם תזמורת. סולן: נועם רותם.
2014 "פחות אבל כואב". מילים: יהונתן גפן, לחן: יהודה פוליקר. נכתב בהזמנת תזמורת המהפכה עבור פרויקט משותף של יהונתן גפן עם תזמורת. סולן: נועם רותם.
2015 "משתגע מאהבתך". מילים ולחן: משה פרץ. נכתב בהזמנת התזמורת האנדלוסית אשדוד עבור פרויקט משותף של שלומי שבת עם התזמורת האנדלוסית.
דיסקוגרפיה > אלבומים

2015 אדיר לוי– "יוצר יחידתי". קרדיטים: מלחין.
2016 אדיר לוי– "פוקח עיניים". קרדיטים: מלחין, תמלילן, מעבד, מפיק מוזיקלי, זמר, פסנתרן, מתזמר.
2019 אדיר לוי– "מוזיקה על ים ואדמה". קרדיטים: מלחין.
דיסקוגרפיה > סינגלים

2014 "לאהוב אותך יותר"
2015 "לבד"
2015 "פוקח עיניים"
2016 "באוגוסט"
2016 "מרחוק"
2017 "אולי הפעם"
2018 "אי אפשר לגעת"
אלבומים שבהם שותף ליצירה

2013 הסינפונייטה הישראלית באר-שבע – "הלילה טוב לרקוד". קרדיטים: מעבד/מתזמר.
2015 גלעד חזן – "גלעד חזן". קרדיטים: פסנתרן.
2015 ליאור אלמליח – "מודה אני". קרדיטים: פסנתרן, ייעוץ אומנותי.
2017 חן לוי – "חן לוי". קרדיטים: מלחין, מעבד, מתזמר (כלי קשת וכלי נשיפה); ייעוץ אומנותי.
קליפים

2014 "לאהוב אותך יותר"
2015 "לבד"
2015 "פוקח עיניים"
2016 "באוגוסט"
2018 "אי אפשר לגעת"
פרסים, מלגות ומענקים

2008 זוכה במלגת קרן א.מ.א על הצטיינות יתרה בלימודי התואר השני בקומפוזיציה.
2008 זוכה בפרס המקום השני בתחרות הקומפוזיציה ע"ש חנה ידור-אבני בקטגוריית "הלחנת מוזיקה למחול".
2009 זוכה בפרס המקום השני בתחרות הקומפוזיציה ע"ש חנה ידור-אבני בקטגוריית "הלחנת מוזיקה למחול".
2010 זוכה בפרס הקומפוזיציה ע"ש המלחין חיים אלכסנדר.
2012 זוכה בתמיכתה של הקרן לעידוד של אקו"ם על יצירה מוזיקלית מקורית.
2013 מועמד מטעם התזמורת הפילהרמונית הישראלית לפרס Verbier Festival Composer Prize (שווייץ), כמלחין צעיר שמייצג את מדינת ישראל. לתחרות זו לא ניתן להגיש מועמדות באופן עצמאי ורק קומץ של מלחינים צעירים ברחבי העולם זכו להזמנה זו לאחר קבלת המלצות מיוחדות ממוזיקאים בעלי שם בינלאומי.
2015 זוכה בתמיכתו של משרד התרבות להפקת האלבום "יוצר יחידתי", הכולל יצירות קלאסיות - מודרניות מקוריות, להרכבים סימפוניים וקאמריים ובהשראת עולם הפיוט.
2016 זוכה בתמיכתו של משרד התרבות להפקת אלבום חדש שיכלול יצירות קלאסיות-מודרניות.
2018 זוכה בתמיכתו של מפעל הפיס להלחנת יצירה חדשה לתזמורת.
2019 זוכה בתמיכתו של מפעל הפיס לקידום מוזיקה מקורית חדשה, לאלבום "מוזיקה על ים ואדמה".
2022 זוכה בפרס אח"י למוזיקה ע"ש האחים סאלח ודאוד אלכוויתי
2022 זוכה בתמיכתה של הקרן לעידוד של אקו"ם על יצירה מוזיקלית מקורית.
2023 זוכה בפרס אקו"ם להלחנה ע"ש מרק קופיטמן על היצירה "תמונות מאילת".
הערות שוליים

1 2 3  אדיר לוי, באתר האקדמיה למוסיקה ולמחול בירושלים, ‏2017-02-07
↑  מוזיקה - אדיר לוי, באתר www.habama.co.il
↑  האמת העירומה של אדיר - יום יום באילת, באתר www.ereverev.co.il (באנגלית)
1 2  לאהוב אותו יותר - יום יום באילת, באתר www.ereverev.co.il (באנגלית)
↑  תיאטרון - ילדת הפלא ליאה ז'ו ואנסמבל סולני ת"א, באתר www.habama.co.il
↑  כישרון אדיר - יום יום באילת, באתר www.ereverev.co.il (באנגלית)
↑  מחוץ לתעשייה - סיפורה של המוזיקה הלא מסחרית בישראל של תחילת המילניום – פסטיבל צלילי מדבר, באתר tzlilimbamidbar.co.il
↑  Assaf Rav (2016-06-06), אדיר לוי - עוד פגישה עם אסף ראב 3.5.2016, נבדק ב-2024-12-01
↑   בן שלו, כמה שירים מזרחיים באמת מושמעים בגלגלצ?, באתר הארץ, 8 בנובמבר 2015
↑  Synthesizer - סינתיסייזר - הכירו את המשתתפים: אדיר לוי, באתר פייסבוק
↑  מאיר אוחיון, הופעה של מחלקת האירועים של עיריית אילת, באתר פייסבוק
↑  מוסיקאי אדיר - יום יום באילת, באתר www.ereverev.co.il (באנגלית)
| --- | --- |
בקרת זהויות :  VIAF: 39156131071058312926   WorldCat (עם VIAF): 39156131071058312926
נמל התעופה טורינו-קזלה

נמל התעופה טורינו-קזלה (באיטלקית Aeroporto di Torino-Caselle) הוא נמל תעופה בין-לאומי ופנים איטלקי של העיר טורינו, בירת מחוז פיימונטה בצפון איטליה. נמל התעופה ממוקם בסמוך לעיר קׇזֵלֶה טוֹרינֵזֶה (Caselle Torinese). סימנו הבין-לאומי של נמל התעופה בארגון יאט"א הוא TRN, ו-LIMF בארגון ICAO. נמל התעופה ידוע גם בשם נמל התעופה על שם סנדרו פרטיני. הנמל מנוהל מאז 1956 על-ידי חברת סאגאט (SAGAT S.p.A).
מקור שמו של נמל התעופה

לשמו של נמל התעופה יש שלושה חלקים, טורינו, קזלה ו-סנדרו פרטיני:
קׇזֵלֶה- הוא החלק הראשון משמה של העיר הקרובה ביותר לנמל התעופה. הפירוש באיטלקית מצביע על מקום מסוים דוגמת תאים/מדורים/קופסאות, השייכים לדבר אחר, או למקום מסוים, במקרה זה לטורינו, בירת המחוז.
סנדרו פרטיני- אלכסנדר "סנדרו" פרטיני (Alessandro "Sandro" Pertini) היה נשיאה השביע של איטליה, כיהן בתפקיד בין השנים 1978-1985. פרטיני מונצח באיטליה בצורות רבות נוספות, בשמות של רחובות, בבית חולים, בבתי ספר ועוד.
גאוגרפיה ואקלים

גאוגרפיה
הנמל ממקם בסמיכות מיידית לעיר הקטנה קׇזֵלֶה טוֹרינֵזֶה, הנמצאת ממש מעבר לכביש העובר ליד נמל התעופה, ובמרחק של כ-16 ק"מ צפונית לטורינו. המרחק לים הליגורי הוא כ-140 ק"מ בכיוון דרום. הגבול עם צרפת קרוב, ועובר כ-40 ק"מ מערבית לנמל. המרחק למילנאו בירת צפון איטליה מסתכם בכ-145 ק"מ. הנמל בנוי בשטח מישורי, בגובה של 301 מטר מעל פני הים, בחלק הצפון מערבי של עמק נהר הפו, קרוב לאחד מיובליו- סטורה די לאנצו (Stura di Lanzo).
אקלים
בנמל תעופה יש חשיבות רבה למשטר הרוחות. ממוצע מהירות הרוח באזור הנמל מתון, ונע בין 6.1 קמ"ש בנובמבר, ל-7.5 קמ"ש ב חודש מרץ. תנאים אלו טובים לתעופה, אך בתחום העננות המצב נח פחות, ומעל הנמל יש כסות חלקית של עננים ברוב ימות השנה. העונה המעוננת מתחילה בספטמבר ונמשכת קרוב ל-9 חודשים. בחודשי הקיץ השמים בהירים ברוב התקופה. מספר ימי הגשם מסתכם בממוצע שנתי של 75.1 ימים, וימי השלג ב-0.8 ימים. מספר ימי משקעים מעורבים של גשם עם שלג, הוא 2.8 ימים בממוצע. כמות הגשם השנתית הממוצעת הנה 598.2 מ"מ, וכמות השלג 76.1 מ"מ. החודש הגשום ביותר הוא מאי, בו יורדים 77.3 מ"מ. ביולי הכי חם, הממוצע הוא 28 מעלות בימים ו-18 בלילות. דצמבר וינואר הם החודשים היותר קרים, 7 מעלות בימים וממוצע של 1- בלילות.
היסטוריה

נמל התעופה טורינו הוסב לטיסות אזרחיות ב-1953. לפני כן שימש המקום כבסיס אווירי צבאי של חיל האוויר האיטלקי. בשנת 1989 בוצעו עבודות שיפוץ ושדרוג נרחבות, לקראת משחקי הגביע העולמי בכדורגל (ה"מונדיאל"), שאיטליה אירחה ב-1990. סבב משמעותי של עבודות בניה ושיפוץ בוצע בנמל לקראת אולימפיאדת החורף של שנת 2006, שטורינו אירחה. ממשלת איטליה, טורינו ומחוז פיימונטה השקיעו עשרות מיליוני אירו בשיפור כל חלקי הנמל. האזור המיועד לנוסעים נכנסים הורחב מאד, הוכפל ואף יותר, מ-4,000 מ"ר ל-8,500 מ"ר, נוספו שערי ירידה ועליה אל ומהמטוסים, מקומות חנייה לאוטובוסים, ושופרו מנגנוני התפעול של נמל התעופה.
מסלולים

בנמל מסלול יחיד להמראות ולנחיתות (18/36), בכיוון מגנטי 18=178°, 36=356°, באורך 3,300 מטרים (10,827 רגל), ברוחב 60 מטרים. המסלול מצופה באספלט.
טרמינלים, נוסעים ושירותים

טורינו קזלה הוא נמל תעופה עם בניין טרמינל יחיד. המבנה בן שלוש קומות, משרת את הנוסעים הנכנסים והיוצאים, וכן את משרדי הנמל ואת חברות התעופה השונות הטסות אליו וממנו. בחלק משערי הירידה למטוסים קיימים שרוולים, ובאחרים הירידה למטוסים והעלייה מהם נעשית באמצעות אוטובוסים ייעודיים. מבנה הטרמינל התלת קומתי מאופיין בחלונות זכוכית גדולים, המאפשרים תצפית על המראות ונחיתות של מטוסים. השטח הבנוי של הטרמינל מסתכם ב-57,000 מ"ר.
בשנים עשר החודשים שבין אוקטובר 2023 לספטמבר 2024, עברו בנמל 4,602,526 נוסעים, עליה של 9.1% מול אותה התקופה בין השנים 2022 ו-2023, בה עמד מספר הנוסעים על 4,218,340. נתוני חמשת החודשים הראשונים של 2023 נחשבו טובים, גם אל מול מספר הנוסעים שעברו בנמל התעופה בתקופה שלפני מגפת הקורונה.
ניתן לקבל בנמל התעופה את כל השירותים הניתנים בנמלי תעופה בין-לאומיים מודרניים. השירותים הניתנים כוללים מערכת הסעות, התאמות שונות לנכים, כספומטים ושירותי החלפת מטבע, התאמות לאימהות ותינוקות, דלפקי מידע, WIFI, אזורי עישון, נקודת אבדות ומציאות, מסעדות, חנויות, ושאר שירותים המקובלים בנמלי תעופה בין-לאומיים.
חברות תעופה ויעדים

חברות התעופה המפעילות טיסות אל/מטורינו קזלה, לפי סדר יורד של מספר היעדים:
| חברה | מספר היעדים |
| --- | --- |
Ryanair - ריינאייר: 24
VistaJet - ויסטה ג'ט: 16
ITA Airways - נתיבי ITA: 6
Volotea -וולוטאה: 4
Wizz Air - ויז אייר: 4
Luxwing - לוקסווינג: 3
Italy - Air Force - חיל האוויר האיטלקי: 2
Air Dolomiti - אייר דולומיטי: 2
BAe Systems - מערכות BAe: 2
24 חברות הטסות ליעד אחד בלבד: 24
סה"כ יעדים: 87
טבלת מדינות יעד, לפי סדר יורד של מספר היעדים:
| 0 | 1 | 2 | 3 | 4 |
| --- | --- | --- | --- | --- |
| מדינת יעד | מס' יעדים | [] | מדינת יעד | מס' יעדים |
| איטליה איטליה | 31 | [] | דנמרק דנמרק | 1 |
| צרפת צרפת | 9 | [] | אלבניה אלבניה | 1 |
| ספרד ספרד | 9 | [] | אוסטריה אוסטריה | 1 |
| בריטניה בריטניה | 8 | [] | אירלנד אירלנד | 1 |
| גרמניה גרמניה | 5 | [] | לטביה לטביה | 1 |
| רומניה רומניה | 4 | [] | מלטה מלטה | 1 |
| שווייץ שווייץ | 2 | [] | הולנד הולנד | 1 |
| טורקיה טורקיה | 2 | [] | עומאן עומאן | 1 |
| מרוקו מרוקו | 2 | [] | פורטוגל פורטוגל | 1 |
| בלגיה בלגיה | 2 | [] | סלובקיה סלובקיה | 1 |
| חיל האוויר האיטלקי | 2 | [] |  |  |
| סה"כ |  |  |  | 87 |
תאונות, תקריות ותוארי הצטיינות

תאונות ותקריות:
בתאריך 1 בינואר 1974 בצהרים, בטיסת פנים איטלקית, מטוס נוסעים פוקר אף 28 (Fokker F-28 Fellowship 1000) בשירות חברת איטביה (Itavia), הגיע מכיוון נמל התעופה של בולוניה והתכונן לנחיתה בטורינו קזלה. תנאי מזג האוויר היו ערפיליים, אך ניתן היה לראות את מסלול הנחיתה ממרחק של כ-900 מטרים. כלי הטיס פגע בצמרת של עץ, במרחק של 3.7 ק"מ מנמל התעופה. כתוצאה מהפגיעה אחת מכנפי המטוס ניתקה. המטוס המשיך בתנועה, פגע בבניין שהיה באותה העת בבניה, והמשיך להתפרק. לאחר מכן פגע המטוס גם בבית חווה באזור. בתאונה נהרגו 38 מתוך 42 הנוסעים ואנשי הצוות. המטוס עצמו הושבת, ונמחק מרשימת כלי הטיס הפעילים.
תוארי הצטיינות:
טורינו קזלה זכה שנתיים ברצף ב־2007 וב-2008, בתואר "נמל התעופה הטוב ביותר באירופה", בקטגוריה של נמלי תעופה בהם עוברים בין 1 ל-5 מיליוני נוסעים בשנה.
תחבורה אל הנמל וממנו

ברכב: נמל התעופה קרוב כדי כ-10 ק"מ מהקצה המערבי של A4, אוטוסטרדת הרוחב המרכזית של צפון איטליה. הנמל אינו רחוק מכבישים מרכזיים אחרים, E70, E55, E612. הדרכים המשניות הסלולות בקרבתה הם SP13, SP16, ו-SP2. בנמל קיים חניון מוסדר לכלי רכב.
ברכבת: הנסיעה ברכבת מטורינו לנמל התעופה אורכת כ-34 דקות. הרכבות מטורינו יוצאות מחמש בבוקר, במרווחים של 30 דקות. תחנת הרכבת בנמל התעופה נמצאת קרוב לאזור טרמינל הנוסעים הנכנסים. השירות ניתן על ידי טרנורד, חברת בת של חברת הרכבות האיטלקית טרנאיטליה, עם חברה אחרת.
באוטובוס: האוטובוסים יוצאים מ-3 תחנות שונות במרכז טורינו. בשירות הרגיל יש 9 תחנות עצירה עד לנמל התעופה, בשירות אקספרס 3 תחנות ביניים בלבד, ובעונת התיירות מאמצע יוני נוסע גם אוטובוס ישיר מטורינו לנמל, ללא תחנות ביניים.
מוניות ורכב שכור: בנמל טורינו קזלה יש נציגויות של חברות להשכרת רכב, וגם תחנת מוניות.
ראו גם

נמל התעופה מילאנו-מלפנסה
נמל התעופה מילאנו-לינאטה
נמל התעופה הבין-לאומי אוריו אל סריו, ב-ברגמו
נמל התעופה ורונה-וילפרנקה
נמל התעופה הבין-לאומי ונציה מרקו פולו
הערות שוליים

↑  Aeroporto Torino - Caselle, assoclearance (באנגלית)
1 2  Sagat - Torino Airport | SAGAT, www.aeroportoditorino.it (באנגלית)
↑  Associazione Nazionale Sandro Pertini, www.pertini.it (באיטלקית)
1 2  Caselle Torinese Climate, Weather By Month, Average Temperature (Italy) - Weather Spark, weatherspark.com (באנגלית)
↑  Private Jet to Turin Airport: Charter Flights ▷ JetApp, JetApp (באנגלית)
↑  LIMF - Torino/Caselle Airport | SkyVector, skyvector.com
↑  Turin Airport | LIMF | Pilot info | Torino, Italy, Metar-Taf.com (באנגלית אמריקאית)
1 2  Turin Caselle Airport Facts & Figures, Turin Caselle Airport (באנגלית בריטית)
↑  C o m u n i c a t o s t a m p a, [https://www.aeroportoditorino.it/cs_-06_06-torino-airport-traffic-record-first-5-months-2023_eng.pdf NEW PASSENGER RECORD FOR TORINO AIRPORT
IN THE FIRST 5 MONTHS OF 2023 REGISTERED
THE BEST RESULT FOR THE PERIOD], TORINO AIRPORT (באנגלית)
↑  Turin Airport | Turin Caselle Airport (TRN) | Italy, Turin Caselle Airport (באנגלית בריטית)
↑  Harro Ranter, Accident Fokker F-28 Fellowship 1000 I-TIDE, Tuesday 1 January 1974, asn.flightsafety.org (באנגלית)
↑  Turin Airport, GeoFS Wiki (באנגלית)
↑  Rome2Rio Pty Ltd, Rome2Rio, Rome2Rio (באנגלית)
↑  By Bus | SAGAT, www.aeroportoditorino.it (באנגלית)